ถูกเรียกร้องจากคุณก้อย ให้ไปเยือนร้านนี้

พิกัดร้าน อยู่บนถนนสีหราชเดโชชัย มาจากตัวเมืองพิษณุโลก มาถึงแยกบ้านคลอง
ให้เลี้ยวซ้ายที่จะตรงไปจังหวัดนครสวรรค์ จะผ่าน 7-11 เลยไปสัก 100 เมตร ก็ถึงแล้ว
ร้านอยู่ซ้ายมือ จากมุมที่ไปจะมีตึกบังเล็กน้อย

ด้วยการตกแต่งร้าน จะเหมือนร้านในซีรีย์เกาหลี สีแดง ประกอบกับ
อากาศที่พิษณุโลก  มันทำให้เกิดความร้อนรุ่มภายในได้เลย
ส่วนรายการอาหารก็จะเป็นอาหารเกาหลี ที่ไม่ค่อยมีในบ้านเรา
ดูคุณก้อยตื่นเต้นเอาการ

วันนี้ไปสั่งอยู่ 4 อย่างครับ
- ไก่ทอดแสบติ่ง 10 ชิ้น ราคา 150 บาท  ปีกบนไก่ เอาไปทอดแล้วราดซอสเกาหลี
รสจะออกเค็มๆ เผ็ดเล็กน้อย เวลากินจะให้ถุงมือไว้จับ
-กิมจิจิเกะ สั่งแบบทะเล 129 บาท อารมณฺกินแกงส้มบ้านเรา รสเปรี้ยวนำเค็ม น้ำข้น
ใส่กิมจิ ของทะเลพอควรให้ได้ชื่นชม
-บูลดัก ชีส พ่นไฟ สั่งแบบทะเล 159 บาท เป็นทะเลผัดแล้วโป๊ะด้วยชีส 
มาไฟมาพ่นที่โต๊ะ พอชีสละลายแล้วกิน รสก็จะเค็มๆ ทั้งซอสและชีส
-โอจิงอบกกึม ชื่อเรียกยาก แปลเป็นไทยคือ หมึกผัดซอสเผ็ด 150 บาท
เป็นหัวปลาหมึก 4 ชิ้น ผัดกับซอสเกาหลี แล้วราดบนกระหล่ำปลีซอย
จานนี้ได้น้อย แต่ซอสเผ็ดอร่อย เอามาคลุกกับข้าวก็เหมาะ

สั่งไปแค่นี้ราคา 640 บาท นับว่าสูงเหมือนกัน 
แต่โดยรวมก็ถือว่าแปลกใหม่ดี
เรื่องรสชาติอาหาร ผมว่ารสจะจัดกว่าที่เคยกิน
จะออกเค็ม มัน เผ็ด ครับ 
น่าจะใส่ซอสเยอะเอาการ
ทำให้ตอนดึกๆ คอแห้งหิวน้ำมาก  

เรื่องการบริการ ก็บริการดี มีการบอกว่าของได้หรือยัง
สอบถามเรื่องรสชาติ 
มีน้ำดื่มฟรีบริการตัวเอง
นั่งด้านในเต้นท์จะร้อนกว่า แต่มีพัดลมระบาย
กระดาษเช็ด ลอยอยู่บนอากาศ
ช่วงนี้ร้านยังใหม่ อาจจะต้องคอยนานนิดนึง

แม้ไม่ใช่สาวกติ่งเกาหลี
แต่ก็น่าไปเปิดประสบการณ์ใหม่กันครับ
